बिहार कथा. पटना. बिहार के कडक आईएएस अफसर के के पाठक पर पटना हाईकोर्ट ने 1 लाख 75 हजार रुपये का जुर्माना लगाया है। कोर्ट ने के के पाठक पर ये जुर्माना एसबीआई के 7 ब्रांच मैनेजरों पर कार्रवाई के मामले में लगाया है। के के पाठक पर आरोप है कि उन्होंने मनमाने तरीक से आदेश पारित किया है। पटना हाईकोर्ट के जस्टिस आर आर प्रसाद की अदालत ने रविशंकर सिंह और छह अन्य की दायर याचिका के मामले में सुनवाई करते हुए यह फैसला सुनाया। याचिकाकर्ताओं ने कोर्ट को बताया था कि स्टाम्प ड्यूटी देर से जमा किये जाने पर पाठक नाराज हो गये थे। इस दौरान उन्होंने आदेश दिया था कि एसबीआइ के 7 ब्रांच मैनेजरों के खिलाफ एफआईआर दर्ज कराएं।